27.4.2022
RO
Jurnalul Oficial al Uniunii Europene
L 124/3
(17)
În plus, Statele Unite au notificat Comisiei apariția unor focare de gripă aviară înalt patogenă la păsări de curte.
Focarele sunt situate în districtele Blue Earth și Meeker din statul Minnesota, Statele Unite, și au fost confirmate la 14 aprilie 2022 prin analize de laborator (RT-PCR).
(18)
Autoritățile veterinare din Canada, Regatul Unit și din Statele Unite au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(19)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de material germinativ provenit de la păsări de curte și de carne proaspătă de păsări de curte și de vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(20)
În plus, Regatul Unit a transmis informații actualizate privind situația epidemiologică de pe teritoriul său în ceea ce privește focarele de HPAI confirmate în exploatații avicole la 25 noiembrie 2021 în apropiere de Barrow upon Soar, Charnwood, Leicestershire, Anglia, Regatul Unit, la 30 noiembrie 2021 în apropiere de Barrow upon Soar, Charnwood, Leicestershire, Anglia, Regatul Unit, la 2 decembrie 2021 în apropiere de Leominster, North Herefordshire, Herefordshire, Anglia, Regatul Unit, la 5 decembrie 2021 în apropiere de Newent, Forest of Dean, Gloucestershire, Anglia, Regatul Unit, la 6 și 7 decembrie 2021 în apropiere de Barrow upon Soar, Charnwood, Leicestershire, Anglia, Regatul Unit, la 10 decembrie 2021 în apropiere de Moffat, Dumfriesshire, Dumfries and Galloway, Anglia, Regatul Unit, și la 14 decembrie 2021 în apropiere de Middleton in Teesdale, County Durham, Durham, Anglia, Regatul Unit.
Regatul Unit a transmis și măsurile pe care le-a luat pentru a preveni răspândirea în continuare a bolii respective.
În special, în urma apariției acestui focar de HPAI, Regatul Unit a pus în aplicare o politică de depopulare totală pentru a menține sub control și a limita răspândirea bolii respective.
În plus, Regatul Unit a finalizat măsurile necesare de curățare și dezinfectare în urma punerii în aplicare a politicii de depopulare totală a exploatațiilor avicole de pe teritoriul său în care au fost constatate cazuri de infecții.
(21)
Comisia a evaluat informațiile transmise de Regatul Unit și a concluzionat că focarele de HPAI din exploatații avicole situate în apropiere de Barrow upon Soar, Charnwood, Leicestershire, Anglia, Regatul Unit, în apropiere de Leominster, North Herefordshire, Herefordshire, Anglia, Regatul Unit, în apropiere de Newent, Forest of Dean, Gloucestershire, Anglia, Regatul Unit, în apropiere de Moffat, Dumfriesshire, Dumfries and Galloway, Anglia, Regatul Unit, și în apropiere de Middleton in Teesdale, County Durham, Durham, Anglia, Regatul Unit, au fost eliminate și că nu mai există niciun risc asociat cu intrarea în Uniune a produselor avicole din zonele din Regatul Unit din care introducerea în Uniune a produselor avicole a fost suspendată din cauza acestor focare.
(22)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate în consecință.
(23)
Având în vedere situația epidemiologică actuală din Canada, Regatul Unit și Statele Unite în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările Regulamentului de punere în aplicare (UE) 2021/404 care urmează să fie efectuate prin prezentul regulament să intre în vigoare în regim de urgență.
(24)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTUL REGULAMENT:
Articolul 1 Anexele V și XIV la Regulamentul de punere în aplicare (UE) 2021/404 se modifică în conformitate cu anexa la prezentul regulament.